  Анжелика Тихонова корреспондент 2022-тӥ арын Удмуртиысь тодосчиос удмурт кылын шонер гожъяськонъя кыллюкамез поттыны чаклало. Та бадӟым уж борды Россиысь тодосъя академилэн Урал ёзэтысьтыз Эскеронъёсъя удмурт федерал центрлэн Историяя, кылъя но литературая удмурт институтысь ӧнерчиос басьтӥськизы. Со сярысь ужъюртлэн пресс-службаез ивортӥз. Ваньмы валаськом, кыл – со улэп материя, улэм сӧзнэт, со азинске, отчы кыӵе ке выль кылъёс, асэстэмъёс пыро, соин ик шонер гожъяськонэз выльысь учкыны, выльдыны кулэлык кылдӥз Михаил Альес, Россиысь тодосъя академилэн Урал ёзэтысьтыз Эскеронъёсъя удмурт федерал центрлэн кивалтӥсезУдмурт кылын шонер гожъяськонъя кыллюкам берлозэ 20 ар талэсь азьло, 2002-тӥ арын потӥз вал. Тодэ вайытом, 2019-тӥ ар пумын Удмуртиын кык томъем ӟуч-удмурт кыллюкам поттӥзы.  Тегъёс: Ижкар Удмуртия удмурткыл Тодос  